Red (Taylor's Version)
הוצאה וקידום

ב-18 ביוני 2021 חשפה סוויפט ש-Red (Taylor's Version), ההוצאה החוזרת של Red‏ (2012), תצא לאור ב-19 בנובמבר (ב-30 בספטמבר 2021 הודיעה סוויפט שהאלבום ייצא לאור ב-12 בנובמבר 2021, שבוע מוקדם מהמתוכנן). בעקבות כך, פורסמו מאמרים שונים בהם נכתב שהדבר קרה בעקבות כך שהזמרת-יוצרת הבריטית, אדל, צריכה להוציא את אלבום האולפן הרביעי שלה (הראשון מזה שש שנים), ב-19 בנובמבר 2021; מה שהוביל את סוויפט לכאורה, להקדים את צאתו של האלבום בשבוע). האלבום הכיל את כל 30 השירים שנועדו להיות בגרסת 2012. היא גם כללה בו את הגרסה המקורית באורך 10 דקות של "All Too Well" כחלק מרשימת הרצועות, שהיה "כנראה שיר באורך 20 דקות" לדברי כותבת השירים האמריקאית ליז רוז, שכתבה כמה רצועות בשני אלבומי האולפן הראשונים של סוויפט, Taylor Swift‏ (2006) ו-Fearless ‏(2008). לצד ההכרזה, האלבום היה זמין לרכישה דיגיטלית מוקדמת.
ב-27 ביוני 2021 הופיע אד שירן ב-The Official Big Top 40, שם אישר את מעורבותו ב-Red (Taylor's Version) ואמר שכבר הקליט מחדש את "Everything Has Changed". סינגל הצדקה משנת 2012, "Ronan", אושר גם כרצועה באלבום ב-30 ביולי 2021 על ידי מאיה תומפסון, אמו של רונאן אשר עליו נכתב השיר. ב-5 באוגוסט 2021 פרסמה סוויפט סרטון ברשתות החברתיות שלה, בו הציגה חידון עם מילים מבולבלות. לאחר מכן, נמצאו בין המילים: "כריס סטייפלטון", "פיבי ברידג'רס", "Babe",‏ "Better Man" ו-"All Too Well Ten Minute Version". במקביל, הזמנות מוקדמות לתקליטורי האלבום הוצעו למכירה בחנות האינטרנט של סוויפט. היא פרסמה את רשימת השירים הרשמית של האלבום ב-6 באוגוסט 2021. לפני שהוציאה שיר כלשהו מ-Red (Taylor's Version), הוציאה סוויפט את "Wildest Dreams (Taylor's Version)", ב-17 בספטמבר 2021; רצועה שתיכלל בהקלטה החוזרת של 1989‏ (2014), שתאריך יציאתה טרם נחשף. סוויפט אמרה באמצעות חשבונות המדיה החברתית שלה שהיא ראתה את "Wildest Dreams" מצליח בטיקטוק בצורה חסרת תקדים ובעקבות כך, חשבה שהמעריצים שלה צריכים לקבל את הגרסה החוזרת שלה לשיר.
ב-30 בספטמבר, הודיעה סוויפט ש-Red (Taylor's Version) ייצא לאור ב-12 בנובמבר, שבוע מוקדם מהמתוכנן. היא אישרה שגם תקליטי הוויניל של האלבום יופצו באותו השבוע. קטע משיר הנושא, "Red (Taylor's Version)", הושמע בסרטון טיזר שפרסמה סוויפט ב-24 באוקטובר, עם שמלה אדומה, הטבעת האדומה מעטיפת האלבום, לצד מגוון בגדים ואביזרים אדומים. ב-5 בנובמבר, חשפה סוויפט דרך "בוקר טוב אמריקה", את הטיזר ל-All Too Well: The Short Film, סרט קצר המבוסס על שיר בעל אותו השם. הסרט יצא לאור ב-12 בנובמבר לצד האלבום. בטיזר הוצגה מכונית חולפת על פני כביש תחום ביערות סתוויים וזאת, בנוסף לכך שצוין שהוא הוסרט ובוים על ידי סוויפט, בכיכובה ובכיכובם של סיידי סינק ודילן או'בריאן. באותו היום, נחשף טיזר קצר של הרצועה ה-24 באלבום, "Babe (Taylor's Version)", בטאמבלר.
סוויפט קידמה את האלבום בכל שלוש תוכניות הלילה המאוחרות של רשת הטלוויזיה האמריקאית NBC (כולן מוקלטות בבניין קומקאסט); היא הופיעה בשתי תוכניות אירוח אמריקאיות, The Tonight Show Starring Jimmy Fallon ו-Late Night with Seth Meyers, ב-11 בנובמבר, ערב לפני יציאת האלבום. היא הופיעה כאורחת מוזיקלית בסאטרדיי נייט לייב ב-13 בנובמבר, הופעתה החמישית בתוכנית, שם היא ביצעה את "All Too Well (Taylor's Version)". סוויפט שיתפה פעולה עם סטארבקס כדי להנציח את יציאתו של Red (Taylor's Version). יציאתו של האלבום חפפה עם ה-"red cup holiday season" של החברה; לקוחות יכלו להזמין את משקה הקפה האהוב על סוויפט על ידי הזמנת "Taylor's Latte" ("הקפה של טיילור"), בעוד שהמוזיקה שלה, כולל האלבום עצמו, הושמעו בסניפים של סטארבקס ברחבי העולם.
הרצועה ה-26 מהאלבום, "I Bet You Think About Me", שהיא שיתוף הפעולה עם סטייפלטון ואחת מרצועות "מתוך הכספת", נשלחה לתחנות הרדיו הקאנטרי בארצות הברית ב-15 בנובמבר 2021, כסינגל המוביל מהאלבום.